**ຊື່ຫົວຂໍ້ການຄົ້ນຄວ້າ (ຟອນ 14 ເຂັ້ມ)**

**ຊື່ນັກຄົ້ນຄວ້າ ກ ⃰ , ຊື່ນັກຄົ້ນຄວ້າ ຂ (ຟອນ 12 ເຂັ້ມ)**

*ຊື່ພາກສ່ວນທີ່ເຮັດການຄົ້ນຄວ້າວິໄຈ: ພາກວິຊາ, ຄະນະວິຊາ, ມະຫາວິທະຍາໄລ (ເປັນຕົວອ່ຽງ ຟອນ 11)*

**⃰** *ຊື່ຜູ້ຕິດຕໍ່ພົວພັນ, ທີ່ຢູ່ ພາກວິຊາ, ຄະນະວິຊາ, ມະຫາວິທະຍາໄລ, ເບີໂທ, ອີເມວ (ເປັນຕົວອ່ຽງ ຟອນ 11)*

**ບົດຄັດຫຍໍ້**

ເນື້ອໃນບົດຄັດຫຍໍ້ ບໍ່ເກີນ 300 ຄໍາ, ຖ້າມີຊື່ອັກສອນຫຍໍ້ ຕ້ອງໄດ້ລະບຸຊື່ເຕັມເສຍກ່ອນ ແລ້ວຈຶ່ງນຳໃຊ້ຊື່ອັກສອນຫຍໍ້ ໄດ້, [ສະນັ້ນ, ຢູ່ໃນພາກນີ້ ຈະບໍ່ມີການກ່າວເຖິງເອກະສານອ້າງອີງ ຢ່າງເດັດຂາດ]

**ຄໍາສັບສຳຄັນ**

ບໍ່ໃຫ້ເກີນ 5 ຄໍາ (ໂດຍນໍາໃຊ້ເຄື່ອງໝາຍຈຸດ “,” ເພື່ອບົ່ງບອກເຖິງຄໍາສັບສຳຄັນ) ແລະ ບໍ່ໃຫ້ມີຄໍາວ່າ “ແລະ; ຫຼື; ຂອງ”.

**(ສະເພາະບົດທີ່ຂຽນເປັນພາສາລາວ ຕ້ອງມີຊື່ຫົວຂໍ້ ຊື່ນັກຄົ້ນຄວ້າ ຂໍ້ມູນການຕິດຕໍ່ພົວພັນ ແລະ ບົດຄັດຫຍໍ້ ເປັນພາສາອັງກິດອີກດ້ວຍ)**

**Template of Manuscript : Research Title**

**The names of the authors**

*The address of the institution*

*Corresponding author****:*** *The affiliation address, telephone number, fax and email address*

**Abstract**

The abstract should be clear, descriptive and not longer than 300 words. References should be avoided. Non-standard or uncommon abbreviations should be avoided, but if essential they must be defined at their first mention in the abstract itself.

**Keywords**

A maximum of 5 keywords, (avoid, for example, 'and', 'of').

**1. ພາກສະເໜີ**

ເນື້ອໃນຕົ້ນຕໍ ແມ່ນເປັນການແນະນໍາຄວາມສໍາຄັນ ທີ່ເປັນປັດໄຈພົ້ນເດັ່ນ ຂອງການສຶກສາໃນຄັ້ງນີ້ ລວມທັງປະຫວັດການຄົ້ນຄວ້າເອກະສານ ຫຼື ວັນນະກຳທີ່ກ່ຽວຂ້ອງ ທີ່ມີການຄົ້ນຄວ້າເນື້ອຫາໃກ້ຄຽງກັນ ໃນໄລຍະຜ່ານມາ (ຄັດຈ້ອນ ເນື້ອໃນສໍາຄັນໂດຍຫຍໍ້). ສະນັ້ນ, ຢູ່ໃນພາກນີ້ ຈະມີການກ່າວເຖິງເອກະສານອ້າງອີງຫຼາຍສົມຄວນ; ການອ້າງອີງຢູ່ເນື້ອໃນຂອງບົດ ໃຫ້ນໍາໃຊ້ການອ້າງອີງ ຕາມແບບຂອງ APA.

ແລະ ຢູ່ໃນວັກສຸດທ້າຍ ຂອງພາກນີ້ ໃຫ້ລົງແຖວ ລະບຸຈຸດປະສົງຂອງການຄົ້ນຄວ້າ ໃນຫົວຂໍ້ດັ່ງກ່າວນີ້ດ້ວຍ.

**2.** **ອຸປະກອນ ແລະ ວິທີການ**

ໃຫ້ອະທິບາຍຢ່າງລະອຽດ ກ່ຽວກັບວັດຖຸປັດໄຈຕ່າງໆ ທີ່ນໍາໃຊ້ເຂົ້າໃນການສຶກສາ ໃນຄັ້ງນີ້ (ຜູ້ຂຽນ ສາມາດ ແບ່ງເປັນຫົວຂໍ້ຍ່ອຍ ໄດ້ຕາມຄວາມເໝາະສົມ), ບາງຄັ້ງມີການນໍາໃຊ້ ສູດຄິດໄລ່ ຫຼື ວິທີການຂອງຜູ້ອື່ນ. ສະນັ້ນ, ຢູ່ໃນພາກນີ້ ຈະມີການກ່າວເຖິງເອກະສານອ້າງອີງ ຈໍານວນໜຶ່ງ; ການອ້າງອີງຢູ່ເນື້ອໃນຂອງບົດ ໃຫ້ນໍາໃຊ້ການອ້າງອີງ ຕາມແບບຂອງ APA.

ການວິເຄາະຄ່າສະຖິຕິ ໃຫ້ບອກຢ່າງລະອຽດ ເຊັ່ນ: ນໍາໃຊ້ SPSS ລຸ້ນໃດ? ແລະ ກໍານົດເອົາຄ່າຄວາມແຕກຕ່າງທາງດ້ານສະຖິຕິເຊັ່ນ: \*p≤ 0.05, \*\*p≤ 0.01 ແລະ \*\*\*p≤ 0.001.

**3. ຜົນໄດ້ຮັບ**

ໃຫ້ລາຍງານຜົນການຄົ້ນຄວ້າ ແຕ່ບໍ່ໃຫ້ຂໍ້ມູນ ຫຼື ຕົວເລກຂອງພາກດັ່ງກ່າວນີ້ ໄປຊໍ້າກັນກັບຂໍ້ມູນ ຫຼື ຕົວເລກ ທີ່ມີແລ້ວຢູ່ໃນ ຕາຕະລາງ ຫຼື ເສັ້ນສະແດງ/ຮູບສະແດງ, ສະນັ້ນ ໂດຍສ່ວນໃຫຍ່ ເພິ່ນນິຍົມລາຍງານ ເປັນຮູບການ ທາງຄ່າສະຖິຕິ ເຊັ່ນ: p≤ 0.05, p≤ 0.01 ແລະ p≤ 0.001.

- ຖ້າມີຕາຕະລາງ ຫຼື ຮູບສະແດງ ແນະນຳໃຫ້ເອົາໃສ່ຕອນທ້າຍ ຂອງບົດ (ເອົາໃສ່ຕໍ່ ພາກເອກະສານອ້າງອີງ)

**4. ວິພາກຜົນ**

ເນື້ອໃນຕົ້ນຕໍ ຂອງພາກນີ້ ແມ່ນໃຫ້ນໍາເອົາຜົນໄດ້ຮັບ ທີ່ໄດ້ຈາກການສຶກສາໃນຄັ້ງນີ້ ໄປປຽບທຽບ ກັບ ຂໍ້ມູນທີ່ມີການຄົ້ນຄວ້າໃນໄລຍະຜ່ານມາ ເພື່ອຍົກໃຫ້ເຫັນ ຄວາມໃກ້ຄຽງ, ແຕກຕ່າງ ຫຼື ພົ້ນເດັ່ນ ຄືແນວໃດແດ່, ໂດຍຫຼີກລຽງການນໍາສະເໜີຂໍ້ມູນ ຫຼື ຕົວເລກ ທີ່ມີແລ້ວໃນຕາຕະລາງ ຫຼື ຮູບສະແດງ ຫຼື ເລກ ທີ່ມີແລ້ວໃນພາກຜົນໄດ້ຮັບ (ບໍ່ໃຫ້ນໍາສະ ເໜີ ແບບຊໍ້າກັນຢ່າງເດັດຂາດ), ສະນັ້ນ, ຢູ່ໃນພາກນີ້ ຈະມີການກ່າວເຖິງເອກະສານອ້າງອີງຫຼາຍສົມຄວນ; ການອ້າງອີງຢູ່ເນື້ອໃນຂອງບົດ ໃຫ້ນໍາໃຊ້ການອ້າງອີງ ຕາມແບບຂອງ APA.

**5. ສະຫຼຸບ**

ເນື້ອໃນຕົ້ນຕໍ ແມ່ນສະຫຼຸບໂດຍຫຍໍ້ ຕາມຈຸດປະສົງທີ່ໄດ້ກຳນົດໄວ້ໃນວັກສຸດທ້າຍ ຂອງພາກສະເໜີ ແລະ ບໍ່ເກີນ 300 ຄໍາ, ບໍ່ໃຫ້ມີການໃຊ້ຄໍາສັບຫຍໍ້, ບໍ່ໃຫ້ນໍາໃຊ້ຂໍ້ມູນ ຫຼື ຕົວເລກ ທີ່ໄດ້ກ່າວໄວ້ໃນພາກອື່ນໆ ແລະ ບໍ່ໃຫ້ມີການໃຊ້ຂໍ້ມູນຜູ້ອື່ນ ຢ່າງເດັດຂາດ, [ສະນັ້ນ, ຢູ່ໃນພາກນີ້ ຈະບໍ່ມີການກ່າວເຖິງເອກະສານອ້າງອີງ ຢ່າງເດັດຂາດ].

**6. ຂໍ້ຂັດແຍ່ງ**

ຂ້າພະເຈົ້າໃນນາມຜູ້ຄົ້ນຄວ້າວິທະຍາສາດ ຂໍປະຕິຍານຕົນວ່າ ຂໍ້ມູນທັງໝົດທີ່ມີໃນບົດຄວາມວິຊາການດັ່ງກ່າວນີ້ ແມ່ນບໍ່ມີຂໍ້ຂັດແຍ່ງທາງຜົນປະໂຫຍດກັບພາກສ່ວນໃດ ແລະ ບໍ່ໄດ້ເອື້ອປະໂຫຍດໃຫ້ກັບພາກສ່ວນໃດພາກສ່ວນໜຶ່ງ, ກໍລະນີມີການລະເມີດ ໃນຮູບການໃດໜຶ່ງ ຂ້າພະເຈົ້າມີຄວາມຍິນດີ ທີ່ຈະຮັບຜິດຊອບແຕ່ພຽງຜູ້ດຽວ.

**7.** **ຄໍາຂອບໃຈ** (ຖ້າມີ, ຖ້າບໍ່ມີ ແມ່ນໃຫ້ເອົາອອກໄດ້)

ເນື້ອໃນຕົ້ນຕໍ ແມ່ນກ່າວເຖິງແຫຼ່ງທຶນ ທີ່ໃຊ້ເຂົ້າໃນການສຶກສາຂອງຫົວຂໍ້ດັ່ງກ່າວ ໂດຍສະເພາະ ໄດ້ທຶນຈາກໂຄງການ ຫຼື ມີຜູ້ໃຫ້ທຶນ ໂດຍສະເພາະເລກສະຫັດຂອງທຶນດັ່ງກ່າວແມ່ນສໍາຄັນທີ່ສຸດ.

**8. ເອກະສານອ້າງອີງ**

ການອ້າງອີງໃນພາກເອກະສານອ້າງອີງ ໃຫ້ນໍາໃຊ້ການອ້າງອີງ ຕາມແບບຂອງ APA, ໂດຍກໍານົດຈໍານວນການອ້າງອີງເອກະສານຕ້ອງຢູ່ລະຫວ່າງ 15-30 ເອກະສານ ແລະ ໃຫ້ມີການອ້າງອີງ ວາລະສານວິທະຍາສາດ ມະຫາວິທະຍາໄລສຸພານຸວົງ ຢ່າງໜ້ອຍ 1 ບົດ ເພື່ອສົ່ງເສີມວາລະສານພາຍໃນ; ການອ້າງອີງ ແມ່ນໃຫ້ນໍາໃຊ້ເປັນພາສາອັງກິດເທົ່ານັ້ນ ແລະ ຕ້ອງໃຫ້ສອດຄ່ອງກັບ ທີ່ໄດ້ອ້າງອີງຢູ່ເນື້ອໃນເຊັ່ນກັນ; ການຈັດລໍາດັບຂອງພາກເອກະສານອ້າງອີງ ຕ້ອງຈັດລຽງຕາມລໍາດັບ ຂອງ ຕົວອັກສອນ ໂດຍຈັດສັນເນື້ອໃນການອ້າງອີງ ດັ່ງລຸ່ມນີ້:

ເອົານາມສະກຸນ ຂຶ້ນໜ້າ, ຊື່ແທ້. (ປີຕີພິມ). ຊື່ເອກະສານ ຫຼື ຊື່ຫົວເລື້ອງຂອງເອກະສານດັ່ງກ່າວ. ຊື່ວາລະສານ/ຊື່ສໍານັກພິມ ຫຼື ຊື່ສະຖາບັນ ຫຼື ອົງກອນ/ການຈັດຕັ້ງທີ່ຈັດພິມ. ເລກສະບັບທີ (ເຫຼັ້ມທີ). ເລກໜ້າ ຂອງເອກະສານດັ່ງກ່າວ.

​ດັ່ງຕົວຢ່າງລຸ່ມນີ້:

ເມກທະນາວັນ, ວ., ໄຊໂກສີ, ສ., ສິມມາວົງ, ສ., ຂຽວວົງພະຈັນ, ວ., ບຸດດີ, ສ. (2023). ການທົດສອບຫົວຂໍ້ສົນທະນາ ແລະ ຈຸດໝາຍສະຖານທີ່ທ່ອງທ່ຽວອາຊຽນ ໃນຄອມເມັນວີດີໂອ YouTube 2023 ໂດຍໃຊ້ເຕັກນິກຂອງດາຕາມາຍນິງ, *Souphanouvong University Journal of Multidisciplinary Research and Development, 9* (3), 244-252


Lestrelin, G., Vigiak, O., Pelletreau, A., Keohavong, B. and Valentin, C. (2012). Challenging established narratives on soil erosion and shifting cultivation in Laos. *Natural Resources Forum, 36*: 63–75.

ຕົວຢ່າງ ການເຮັດຕາຕະລາງ, ດັ່ງລຸ່ມນີ້:

ຕາຕະລາງທີ 1. ຊື່ຕາຕະລາງ

|  |  |  |  |  |  |
| --- | --- | --- | --- | --- | --- |
| ລາຍການ | T1 | T2 | T3 | SEM | P-value |
| ………......... | ….. | ….. | ….. | ….. | …….. |
| ………......... | ….. | ….. | ….. | ….. | …….. |
| ………......... | ….. | ….. | ….. | ….. | …….. |
| ………......... | ….. | ….. | ….. | ….. | …….. |
| ………......... | ….. | ….. | ….. | ….. | …….. |

SEM: Standard Error of Means.



ຮູບພາບທີ 1: .............